

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 26.augustā **Nr.526**

 (prot.Nr.35, 6.§)

**Par nekustamā īpašuma Stropu ielā 40, Daugavpilī, daļas nodošanu bezatlīdzības lietošanā Daugavpils pilsētas pašvaldības policijai**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 15.panta pirmās daļas 6.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta, trešo, trešo prim, un sesto daļu, izskatot Daugavpils pilsētas pašvaldības policijas 2021.gada 20.jūlija vēstuli Nr.1.9.2/4357 (reģistrēts Daugavpils pilsētas pašvaldībā, 2021.gadā 21.jūlijā ar Nr.1.2.-7/2637) ar lūgumu nodot bezatlīdzības lietošanā nekustamā īpašuma daļu Stropu ielā 40, Daugavpilī, uz maksimāli pieļaujamo termiņu, ņemot vērā to, ka Daugavpils pilsētas pašvaldības policija nodrošina likuma “Par pašvaldībām” 15.panta pirmās daļas 12.punktā noteikto pašvaldības autonomo funkciju - sabiedriskās kārtības nodrošināšanu, apkarot žūpību un netiklību, Daugavpils domes Īpašuma un mājokļu komitejas 2021.gada 19.augusta sēdes atzinumu, Daugavpils domes Izglītības un kultūras jautājumu komitejas 2021.gada 19.augusta sēdes atzinumu, Daugavpils domes Finanšu komitejas 2021.gada 19.augusta sēdes atzinumu, atklāti balsojot: PAR – 13 (I.Aleksejevs, P.Dzalbe, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, A.Vasiļjevs), PRET – nav, ATTURAS – nav,**Daugavpils dome nolemj:**

1. Nodot bezatlīdzības lietošanā Daugavpils pilsētas pašvaldības policijai, reģistrācijas Nr.90002067001, juridiskā adrese: Muzeja iela 6, Daugavpils, turpmāk – Iestāde, Daugavpils pilsētas pašvaldībai piederošā nekustamā īpašuma, kadastra numurs 0500 027 0306, Stropu ielā 40, Daugavpilī, daļu – ēkas ar kadastra apzīmējumu Nr.0500 027 0306 002 (telpu grupas kadastra apzīmējums 05000270306002001) otrajā stāvā neapdzīvojamo telpu, 19.5 m² platībā, kas telpu eksplikācijā atzīmēta Nr.001-17, un zemes gabala ar kadastra apzīmējumu 0500 027 0306, 2626 m2 platībā 195/3313 domājamās daļas, turpmāk - Īpašums

2. Ēkas, būves kadastra apzīmējums 05000270306002, kopējā bilances vērtība uz 31.08.2021. ir 174720,77 EUR (viens simts septiņdesmit četri tūkstoši septiņi simti divdesmit *euro* un 77 centi) un zemes gabala ar kadastra apzīmējumu 05000270306 bilances vērtība uz 31.08.2021. ir 14942,00 EUR (četrpadsmit tūkstoši deviņi simti četrdesmit divi *euro* un 00 centi).

3. Īpašums tiek nodots bezatlīdzības lietošanā līdz 2031.gada 31.augustam.

4. Īpašuma bezatlīdzības lietošanas mērķis – Iestādes darbības nodrošināšanai.

5. Iestāde ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

6. Nododamais Īpašums ir labā tehniskā stāvoklī.

7. Iestādei ir pienākums nekavējoties nodot bezatlīdzības lietošanā nodoto Īpašumu Daugavpils pilsētas pašvaldībai, ja tiek izbeigts līgums par Īpašuma nodošanu bezatlīdzības lietošanā.

8. Pilnvarot Daugavpils pilsētas pašvaldības iestādi “Sporta pārvalde” (reģ.Nr.90011647754, juridiskā adrese Stacijas iela 47A, Daugavpils) sagatavot un noslēgt līgumu par Īpašuma nodošanu bezatlīdzības lietošanā Daugavpils pilsētas pašvaldības policijai.

Domes priekšsēdētājs *(personiskais paraksts)*  A.Elksniņš